als_Latn dik_Latn sag_Latn
Elton John nuk është i panjohur për grindjet me njerëz të njohur. Por, këtë herë, zënka e tij lidhet me diçka shumë personale: dy djemtë e tij të vegjël.
Sir Elton i ka kërkuar fansave të bojkotojnë stilistët Domenico Dolce dhe Stefano Gabbana, pasi ata i quajtën fëmijët e lindur me fertilizim In Vitro, sintetikë.
Këngëtari ka dy djem me bashkëshortin e tij me ndihmën e inseminimit artificial dhe nënës surrogate. Ai i është bashkuar fushatës kundër D&G, që i quajti fëmijët "pjella kimike".
Në një foto të dy stilistëve postuar në Instagram, Sir Elton shkruajti: "Si guxoni t'i referoheni fëmijëve të mi të bukur si 'sintetikë'. T'ju vijë turp që i drejtoni gishtat tuaj paragjykues drejt fertilizimit In Vitro, një mrekulli që ka lejuar njerëz të dashur, hetero dhe homoseksualë, të përmbushin ëndrrën e të paturit fëmijë. Mendimi juaj arkaik është njëlloj si moda që sillni. Nuk do të vesh më kurrë Dolce&Gabbana."
Komentet e tij erdhën pasi Dolce tha për një revistë italiane se sjellja në jetë e fëmijëve duhet të jetë një akt dashurie: "Lind dhe ke një nënë e një baba. Të paktën kështu duhet të jetë. Prandaj nuk jam shumë i bindur me këta që i quaj fëmijë kimikë, sintetikë. Njerëzit marrin mitra me qera, zgjedhin spermë nga një katalog. Dhe më pas duhet t'i shpjegosh fëmijës se kë kanë nënë."
Burimi: Daily Mail
als_Latn als_Latn als_Latn als_Latn als_Latn als_Latn